21/07/2010 | Administración LocalMunicipal
A Coruña
Servizo de Persoal
Publicación bases 2 prazas de informático técnico superior C. E. 29/08 (proceso de funcionarización)

As presentes bases específicas constitúen o desenvolvemento do Proceso Extraordinario de Funcionarización, de conformidade co establecido na Disposición Transitoria segunda da Lei 7/2007 e recollido na Oferta de Emprego deste Concello para o ano 2008 ( BOP 21 de novembro de 2008), e réxese pola Convocatoria Unitaria para a provisión en propiedade de prazas de funcionarios de carreira e persoal laboral convocadas polo Concello da Coruña no ano 2009 (BOP 9 de xuño de 2009), en aplicación do disposto na base primeira desta, e polas seguintes normas específicas: 1. - Clasificación das prazas. - Escala Administración Especial, subescala Tecnica, Subgrupo A1 Os aspirantes deberán reunir os seguintes requisitos, o cumprimento dos cales deberá acreditarse dentro do correspondente prazo de presentación de instancias. a) Prestar servizos, como persoal laboral fixo en prazas de categoría análoga ás convocadas, no Concello da Coruña na data de finalización do prazo de presentación de instancias e estar a desempeñar funcións de persoal funcionario. b) Estar en posesión do Titulo de Licenciado en Informática, Enxeñeiro Informático ou Físicas de conformidade co establecido na normativa vixente. No caso de titulacións obtidas no estranxeiro, deberá estarse en posesión da credencial que acredite a súa homologación. c) Ter a nacionalidade española, sen prexuízo do disposto no artigo 57 do Estatuto Básico do Empregado Público. d) Ter cumprimentos dezaseis anos e non exceder, no seu caso, da idade máxima de xubilación forzosa. e) Posuír a capacidade funcional para o desempeño das tarefas habituais da praza á que se aspira. f) Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público. Os únicos aspirantes posibles ás prazas obxecto deste proceso son os que figuran no Anexo I de persoal funcionarizable. As retribucións básicas e complementarias correspondentes a cada un dos postos da Relación de Postos de Traballo vixente, ocupados e desempeñados na actualidade por cada un dos aspirantes que superen este proceso extraordinario de funcionarización.2 Proceso de funcionarizacion As instancias solicitando tomar parte no proceso selectivo dirixiranse á Alcaldía-Presidencia. Presentaranse no Rexistro Xeral do Concello debidamente cumpridas durante o prazo de vinte días naturais contados dende o seguinte ao da publicación do anuncio de cada convocatoria no Boletín Oficial do Estado. Así mesmo, poderán remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A instancia deberá acompañarse necesariamente de: - Fotocopia do D. N. I. - No seu caso, a acreditación de estar en posesión da titulación que exime de efectuar o exercicio de galego: título acreditativo do nivel de coñecemento da lingua galega CELGA IV ou equivalente O proceso de funcionarización constará de dous exercicios de carácter obrigatorio e eliminatorio. Primeiro exercicio. - Consistirá na realización de dúas probas: a) Consistirá en contestar, nun tempo máximo de sesenta minutos, un cuestionario de 40 preguntas, con tres respostas alternativas, determinadas polo Tribunal inmediatamente antes de celebrarse a proba, relacionadas co contido do programa especificado para cada praza no Anexo II desta convocatoria. b) De carácter práctico, a elixir de entre tres supostos que formulará o Tribunal inmediatamente antes do comezo do exercicio, relativos ás funcións a desempeñar nos postos de traballo relacionados coas prazas convocadas. A cualificación destas probas será conxunta, cunha puntuación máxima de 50 puntos, cualificándose a proba a) cun máximo de vinte puntos e a proba b) cun máximo de trinta puntos, sendo preciso alcanzar un mínimo de vinte e cinco puntos para superar este exercicio, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Segundo exercicio. - Coñecemento de galego. Consistirá nunha proba mediante a cal se verifiquen os coñecementos da lingua galega. Esta proba será cualificada como apto ou non apto, quedando eliminados aqueles que non o superen. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame. Os documentos acreditativos dos extremos sinalados no parágrafo anterior deberán ser presentados coa instancia. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación a través do Teléfono de información cidadá 010 (981184200 para chamadas fóra do termo municipal) e na páxina web do Concello da Coruña, (www.coruna.es/oposiciones) sen prexuízo de calquera outro medio de difusión que se considere oportuno. Os aspirantes que superen este proceso selectivo extraordinario disporán do prazo dun mes para tomar posesión nas prazas que están previstas para cada un deles no Anexo I desta convocatoria, sen que poida efectuarse alteración ningunha. A falta deste requisito, salvo causa de forza maior, suporá o decaemento nos seus dereitos e a renuncia da praza. A partir da toma de posesión pasarán a ser funcionarios de carreira a todos os efectos e permanecerán no posto que viñan desempeñando en adscrición definitiva. O Tribunal encargado de avaliar as probas será único para todo o proceso extraordinario de funcionarización, non obstante este poderá solicitar a opinión de cantos asesores fosen necesarios, en función da diferente natureza das prazas convocadas. As resolucións do Tribunal vinculan a Administración, sen prexuízo de que esta, no seu caso, poida proceder á súa revisión, conforme ao previsto no artigo 102 e ss. da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. A convocatoria, as súas bases e cantos actos administrativos se deriven destas, esgotan a vía administrativa, podendo interpoñer os interesados recurso contencioso-administrativo no prazo de dous meses a partir do día seguinte ao da publicación da convocatoria ou do acto de que se trate. Non obstante, poden interpoñer recurso potestativo de reposición no prazo dun mes a contar dende a mencionada publicación, ou calquera outro recurso que consideren procedente. TEMA 1.- Municipios de Gran Poboación: O Alcalde. Competencias. Forma de elección e cesamento TEMA 2.- Municipios de Gran Poboación: A Xunta de Goberno Local. Composición e atribucións TEMA 3.- Municipios de Gran Poboación: O Concello Pleno. Composición e competencias TEMA 4.- Réxime de Sesións e acordos de órganos colexiados Locales TEMA 5.- Ordenanzas reguladoras e Bandos. Especial referencia ás do Concello da Coruña. TEMA 6.- A Lei 7/2007 do 12 de abril do Estatuto Básico do Empregado Público. Clases de funcionarios. TEMA 7.- Acceso ao emprego público. Perdida da condicion de funcionario. Dereitos e Deberes dos funcionarios TEMA 8.- O procedemento administrativo: Iniciación TEMA 9.- O procedemento administrativo: Terminación TEMA 10.- Organigrama Político do Concello da Coruña TEMA 11.- Que é ITIL. Beneficios de ITIL para Cliente / Usuario. Beneficios de ITIL para a organización. TEMA 12.- Que é ‘KNOWLEDGE BASE’ (KB). TEMA 13.- Función de xestión de incidencia. TEMA 14.- Función de xestión de problemas. TEMA 15.- Función de xestión de cambios. TEMA 16.- Función de xestión versións / entregas / lanzamentos. TEMA 17.- Función xestión configuración. TEMA 18.- Que é ‘CONFIGURATION MANAGEMENT DATABAse ‘ (CMDB). TEMA 19.- Que é ‘SERVICE DESK’’. TEMA 20.- Tipos de ‘SERVICE DESK’’. TEMA 21.- Definición de portal corporativo. Que aplicacións aparecen publicadas no portal corporativo. TEMA 22.- Que xestiona o conxunto de aplicacións ‘BUROWIN’. TEMA 23.- Que elementos permiten a personalización de aplicacións na gama de produtos TAO. TEMA 24.- Elementos de seguridade en aplicacións de TAO. Bases de datos comúns en aplicacións de TAO. TEMA 25.- Diagrama entidade / relación de Terceiros / Direccionar. TEMA 26.- Cual é a función de GTWIN (Xestión Tributaria). TEMA 27.- Cual é a función de Definición de Tipos de ingreso. TEMA 28.- Diagrama Entidade / Relación de U. F. / Débeda. TEMA 29.- Que bases de Datos de TAO están vinculadas con Xestión Tributaria. TEMA 30.- Cuales son as formas de pagamento admitidas polas aplicacións corporativas. TEMA 31.- Tipos de cargas e obxectos destas na Informática Corporativa. TEMA 32.- Problemática funcional da aplicación de Nomea. TEMA 33.- Que permite a aplicación Gestión de Padrón. TEMA 34.- Que xestiona as aplicacións Procesos INE e Estatísticas. TEMA 35.- Proactiva Net Service Desk que é, que permite. TEMA 36.- AUPAC, Obxectivo desta aplicación. Vinculación con BD Corporativas. TEMA 37.- GESAURO, Funcionalidade desta aplicación. TEMA 38.- Conectividade entre aplicacións corporativas, Técnicas usadas por Informática. TEMA 39.- Tarxeta Millennium, funcionalidades. Colectividade con Aplicacións Corporativas. Técnicas de conectividade empregadas. TEMA 40.- Funcionalidade de programas axuda AEAT. TEMA 41.- Cual é a ferramenta de ‘BUSINESS INTELIGENCE’ para a corporación, e cual é a funcionalidade. TEMA 42.- Ferramentas de produtividade na Corporación, cuales son. TEMA 43.- Translat, Que é e funcionalidade. TEMA 44.- Ficheiros de intercambio, Identificar principais intercambios de información entre administracións. TEMA 45.- O ordenador, definición elementos principais. TEMA 46.- O software, definición de tipos de software. TEMA 47.- Ficheiros, Clasificación funcional. Tipos de proceso. TEMA 48.- Bases de Datos, Tipos de BD. Diagramas en modelo Entidade Relación. Que é e para que serve SQL. TEMA 49.- Metodoloxía de desenvolvemento, Métrica, que é, ámbito e técnicas. TEMA 50.- Ferramentas CASE, Obxecto e definición. A Coruña, 28 de xuño de 2010 A XUNTA DO GOBERNO LOCAL, P. D. 0 TENENTE DE ALCALDE DELEGADO DE PERSOAL, Fdo. José Federico Nogueira Fernández